Държавен вестник, бр. 66, 2009 г., стр. 81

БРОЙ  66 	
Д Ъ Р Ж А В Е Н  В Е С Т Н И К 	
СТР.  81  
5. взривни вещества, оръжие и боеприпаси не 
се изпращат в прокуратурата, а след съответно 
експертно изследване се предават на завеждащия 
служба „Контрол на общоопасните средства“ в 
съответното районно полицейско управление 
по местоживеенето на лицето;
6. куршуми, гилзи и др. по досъдебни 
производства срещу неизвестен извършител 
се изпращат в Националния институт по кри­
миналистика и криминология при Министер­
ството на вътрешните работи за включване в 
Националната съдебно-балистическа колекция;
7. иззети документи, удостоверяващи профе­
сионална правоспособност, се изпращат в съот­
ветното ведомство/служба, издало/а документа.
Чл. 101. (1) При приключване на разследва­
нето с мнение за предаване на съд завеждащият 
склада съвместно със секретар-протоколчик от 
окръжния следствен отдел или прокурор подгот­
вят веществените доказателства за изпращане 
в съда, ако е необходимо.
(2) Веществените доказателства по дела, 
приключени срещу неизвестен извършител, се 
остават в склада до разкриване на извършителя.
(3) Веществени доказателства по прекратени 
досъдебни производства се съхраняват, предават 
или се връщат по установения законов ред.
(4) Веществените доказателства се унищо­
жават по установения в закона ред.
Чл.  102. (1) Веществените доказателства 
се съхраняват в помещения, в които не се 
разрешава съхраняването на други лични или 
служебни вещи.
(2) В зависимост от своя вид веществените 
доказателства се съхраняват, както следва:
1. пари, валута, благородни метали и скъпо­
ценности се съхраняват в метална каса, отделно 
от другите веществени доказателства;
2. наркотичните вещества се съхраняват в 
помещение, отделно от другите веществени 
доказателства;
3. иззетите документи се съхраняват в склада 
само след предварителното им описване.
(3) Копия от всички документи, с които 
се разпорежда движението на веществените 
доказателства (постановления на прокурора, 
определения на съда, разписки от следовател 
и др.), се съхраняват в отделна прономерована 
папка от завеждащия склада.
Чл.  103. Веществените доказателства се 
предоставят за експертизи с писмен протокол, 
изготвен от деловодството, съдържащ точното 
им описание, номерата на следственото дело и 
прокурорската преписка, датата на предаване 
и подписите на предаващия съдебен служител 
и приемащия.
Чл. 104. Деловодството изпраща веществе­
ните доказателства на по-горната прокуратура 
само при изрично поискване, за което се съставя 
съответният документ.
Чл. 105. (1) Веществените доказателства се 
проверяват всяка година от комисия, включ­
ваща съдебни служители от деловодството и 
председателствана от съдебния администратор 
или административния секретар.
(2) Комисията проверява налице ли са 
всички веществени доказателства, правилно 
ли се съхраняват и има ли доказателства, по 
отношение на които не е направено разпо­
реждане на прокурора или разпореждането не 
е изпълнено. Комисията изготвя протокол за 
проверката, който се съхранява в деловодството 
като приложение към книгата за веществени 
доказателства.
Чл. 106. (1) Веществените доказателства, за 
които с постановление е разпоредено връщане 
на собственика или предоставяне на друга ин­
ституция, се предават с протокол, съдържащ: 
точното описание, номерата на следственото 
дело и прокурорската преписка, датата на 
предаването и подписите на приемащото и 
предаващото лице.
(2) Когато собственикът не потърси вещест­
вените доказателства в законоустановения срок, 
разпореждането с тях се осъществява по реда, 
предвиден в Наказателнопроцесуалния кодекс.
Чл.  107. (1) На унищожаване подлежат 
веществените доказателства, за които това е 
постановено изрично. 
(2) Унищожаването се извършва от комисия, 
назначена от ръководителя на прокуратурата, 
която съставя протокол. 
(3) В протокола се отбелязват по вид, ко­
личество и размер унищожените веществени 
доказателства, както и тяхното състояние.
(4) Въз основа на съставения протокол се 
прави отбелязване в книгата за веществените 
доказателства.
(5) Ако веществените доказателства са 
били унищожени или повредени поради не­
добро съхранение или по други причини, след 
постъпването им в прокуратурата съответната 
комисия съставя протокол за констатиране на 
посочените обстоятелства и го представя на ад­
министративния ръководител на прокуратурата.
Г л а в а  д в а н а д е с е т а
СТАТУТ НА СЪДЕБНИТЕ СЛУЖИТЕЛИ
Раздел I
Назначаване и освобождаване
Чл. 108. (1) Съдебните служители се назна­
чават на длъжности съгласно длъжностни раз­
писания на администрацията на Прокуратурата 
на Република България въз основа на класи­
фикатор на длъжностите в администрацията, 
издаден от Висшия съдебен съвет.
(2) Броят на съдебните служители се опре­
деля от Висшия съдебен съвет по предложение 
на главния прокурор, в рамките на бюджета 
на Прокуратурата на РБ.